QVando ſe les fezieren viruelas, tomen delos puerros, e dela pimienta, e de los hueuos con ſus caſcas, e delos tieſtos del terrazo molido, e del vino anejo, e dela manteca, e muelan lo que ſe pediere moler deſtas coſas, e deſpues mezclēlo todo en vno e cuelen lo, e tomen deſpues dello tanto quanto entendieren que auran meneſter, e echengela por las narizes, e vnten les lasviruelas con las fezes que fincaron, e ſi mejorare con eſto, ſi non tomen veynte granos de pimienta e muelan los, e amaſſen los con la miel, e fagan lo demanera que ſea ralo, e echengelo en las narizes.